stanford-oval/wikipedia huggingface dataset:
Ronald Harwood

Ronald Harwood (9. marraskuuta 1934 Kapkaupunki, Etelä-Afrikka[lähde? ]  – 8. syyskuuta 2020) oli eteläafrikkalaissyntyinen brittiläinen kirjailija.
Harwood muutti Lontooseen 1951 tavoitteenaan teatteriura. Opiskeltuaan Kuninkaallisessa teatteriakatemiassa (RADA) hän liittyi Sir Donald Wolfitin johtamaan Shakespeare Companyyn. 1953–1958 hän oli Wolfitin henkilökohtainen pukija ja kirjoitti myöhemmin kokemustensa pohjalta näytelmän Pukija (The Dresser). Hän on kirjoittanut myös elämäkerran: Sir Donald Wolfit CBE: His life and work in the Unfashionable Theatre.[lähde? ]
Vuonna 1960 Harwood alkoi uuden uran kirjailijana ja on ollut varsin tuottelias, kirjoittaen näytelmiä, romaaneja ja tietokirjallisuutta . Hän on kirjoittanut myös elokuvakäsikirjoituksia, mutta useammin sovittanut olemassa olevia tekstejä valkokankaalle kuin luonut alkuperäiskäsikirjoituksia.[lähde? ]
Harwoodin tuotannossa toistuu usein teatteriteema. Pukijan lisäksi hän on kirjoittanut useita teatterimaailmaan sijoittuvia näytelmiä, kuten After the Lions (Sarah Bernhardtista), Another Time (pääroolina lahjakas pianisti) ja Kvartetti (Quartet, ikääntyneistä oopperalaulajista). Hän on myös kirjoittanut teatterin historian All the World is a Stage. Toinen Harwoodin  kiinnostuksen kohde on toinen maailmansota, josta kertovat elokuvat Salamurha aamunkoitteessa (Operation Daybreak, 1975), The Statement (2003), Pianisti (The Pianist, 2002) sekä hänen saman nimisestä näytelmästään tehty filmatisointi Tapaus Furtwängler (Taking Sides, 2001). Kaksi jälkimmäistä perustuvat molemmat tositapahtumiin, ja molempien elokuvien päähenkilöt ovat muusikoita.[lähde? ]
Harwood on tehnyt käsikirjoitukset elokuviin Elämän oppitunnit (The Browning Version, 1994, pääosassa Albert Finney), Being Julia (2004, pääosissa Annette Bening ja Jeremy Irons) sekä Roman Polańskin ohjaamaan versioon Oliver Twististä (2005, pääosassa Ben Kingsley).[lähde? ]
Ronald Harwood toimi Englannin Pen-klubin puheenjohtajana 1989–1993 ja Kansainvälisen PEN:in johtajana 1993–1997.[lähde? ]
Palkinnot ja huomionosoitukset

1974 Kuninkaallisen kirjallisuusseuran jäsen
1999 CBE, Brittiläisen imperiumin komentaja
Oscar-ehdokkuus Pukijan käsikirjoituksesta
Oscar-palkinto Pianistin käsikirjoituksesta
2003 Serbian Tiede- ja taideakatemian jäsen (kielen ja kirjallisuuden osasto)
Aiheesta muualla

Ronald Harwood Internet Movie Databasessa (englanniksi)
Rybka

Rybka on shakin kaupallinen tietokoneohjelma, jonka on kehittänyt kansainvälinen mestari Vasik Rajlich. Rybka voitti monia virallisia tietokoneshakkiturnauksia mukaan lukien shakkiohjelmien maailmanmestaruuden vuosina 2007, 2008, 2009 ja 2010. Nämä tulokset mitätöitiin vuonna 2011, kun kansainvälinen tietokonepeliyhdistys (engl. International Computer Games Association, (ICGA)) hylkäsi Rybkan ja Rajlichin suoritukset tietokoneshakin maailmanmestaruuskilpailuissa ja asetti Rajlichin ikuiseen osallistumiskieltoon. ICGA:n mukaan Rajlich oli plagioinut Fruit- ja Crafty-ohjelmia.
Rybka tukee sekä yksittäisiä että moniytimisiä suorittimia.
Nimi

Sana rybka merkitsee pientä kalaa tšekin kielessä (ja monissa muissa slaavilaisissa kielissä). Alexander Schmidt kysyi eräässä haastattelussa Vasik Rajlichilta, "Valitsitko nimen Rybka, koska ohjelma aina luiskahti käsistäsi kuin pieni kala?" Hän vastasi: "Nimestä Rybka puheenollen – olen pahoillani mutta se pysyy pienenä salaisuutenani."
Rybkan kehittäjä Vasik Rajlich vaimonsa Iwetan kanssa.
S/2009 S 1

| S/2009 S 1 |
| --- | --- |
 S/2009 S1 näkyy kirkkaana pisteenä kuvan keskellä
Löytäminen
Löytäjät:  Cassini ohjelman kuvatiimi
Löytöaika:  26. heinäkuuta 2009
Kiertoradan ominaisuudet
Planeetta:  Saturnus
Keskietäisyys:  117 000 km
Fyysiset ominaisuudet
Päiväntasaajan halkaisija:  0,4 km
Pinnan lämpötila:  alin: K- keski: - ylin: -
Kaasukehän ominaisuudet
Kaasunpaine:  ei ole
S/2009 S1 eli PIA11665 on vuonna 2009 löydetty Saturnuksen kuu. Se kiertää planeettaa noin 117 000 kilometrin etäisyydellä, B-kehän ulkolaidalla. Kuun halkaisija on vain noin 400 m ja sen löysivät Cassini-luotaimen ottamista kuvista NASAn tutkijat  26. heinäkuuta 2009. Vuoden 2009 päiväntasauksen aikaan kuu loi noin 36 kilometriä pitkän varjon B-kehää vasten. Kuun kiertorata on noin 150 metriä B-kehän tason yläpuolella.
Ronald Good

| Ronald Good> Henkilötiedot |
| --- | --- |
Koko nimi:  Ronald D'Oyley Good
Syntynyt: 5. maaliskuuta 1896 Dorchester, Englanti
Kuollut: 11. joulukuuta 1992 (96 vuotta)
Kansalaisuus:  Yhdistynyt kuningaskunta
Arvonimi: professori, 1959
Koulutus ja ura
Tutkinnot:  Downing College, Cambridgen yliopisto
Tutkimusalue:  kasvitiede, kasvimaantiede ja topografia
Tunnetut työt:  The Geography of the Flowering Plants, (1948)
Ronald D'Oyley Good (5. maaliskuuta 1896 Dorchester, Englanti – 11. joulukuuta 1992) oli englantilainen kasvitieteilijä, kasvimaantieteilijä ja topografi. Good on kirjoittanut teoksen The Geography of the Flowering Plants (1948), johon on viitattu lukuisissa kasvitieteellisissä julkaisuissa.
Good syntyi Dorchesterissa vuonna 1896. Hän joutui keskeyttämään opintonsa, kun ensimmäinen maailmansota alkoi. Hän astui palvelukseen Dorsetin rykmenttiin, josta myöhemmin siirtyi Lincolnshiren rykmenttiin. Hän haavoittui rintamalla ja hänet kotiutettiin rintamalta. Sodan jälkeen hän meni Downing Collegeen, Cambridgen yliopistoon, josta hän valmistui maisteriksi ja tohtoriksi. Sen jälkeen hän meni Natural History Museumin kasvitieteelliselle osastolle, jossa oli vuosina 1922–1928.
Good siirtyi Hullin yliopistoon kasvitieteelliseen tiedekuntaan vuonna 1928. Hän oli lopulta sen johdossa. Good kirjoitti tuona aikana teoksen The Geography of the Flowering Plants. Se oli kirjoitettu valmiiksi jo vuonna 1939, mutta toisen maailmansodan vuoksi se julkaistiin vasta vuonna 1948. Se oli vuosikymmeniä keskeinen teos kasvitieteessä. Hän jäi Hullin yliopistosta eläkkeelle vuonna 1959.
Good on nimennyt 146 kasvia. Hänen nimeämiensä kasvien nimessä käytetään tieteellisen nimen jälkeen liitettävää auktorilyhennettä R.D.Good.
Kirjallinen tuotanto

Plants and Human Economics, (1933)
The Old Roads of Dorset, (1940)
A Geographical Handbook of the Dorset Flora, (1948)
The Geography of the Flowering Plants, (1948)
Features of Evolution in Flowering Plants, (1956)
The Last Villages of Dorset, (1979)
The Philosophy of Evolution, (1981)
Concise Flora of Dorset, (1984)
Lähde:
Aiheesta muualla

Papers of Professor Ronald Good Archiveshub.jisc.ac.uk. Viitattu 27.9.2020. (englanniksi)
Rúben Vezo

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rúben Miguel Nunes Vezo
Syntymäaika: 25. huhtikuuta 1994 (ikä 30)
Syntymäpaikka: Setúbal, Portugali
Pelipaikka: keskuspuolustaja
Pituus: 184 senttimetriä
Seura
Seura: Levante
Pelinumero: 14
Junioriseurat
2009–2013: Vitória Setúbal
Seurat
| Vuodet | Seura | O | (M) |
| 2013–2014 | Vitória Setúbal | 12 | (0) |
| 2014–2019 | Valencia | 54 | (1) |
| 2016–2017 | → Granada (laina) | 18 | (0) |
| 2019 | → Levante (laina) | 15 | (2) |
| 2019– | Levante | 19 | (1) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2020.
Rúben Miguel Nunes Vezo (s. 25. huhtikuuta 1994 Setúbal, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan keskuspuolustaja.
Seurajoukkueura

Vezo liittyi paikallisseura Vitória Setúbalin junioriakatemiaan ollessaan 15-vuotias. Hänet nostettiin ensimmäistä kertaa seuran edustusjoukkueeseen kaudella 2013–2014 ja ensiesiintymisensä hän teki 18. elokuuta 2013 ottelussa Portoa vastaan. Hänen pelasi kaikissa puolen kauden aikana pelaamissaan otteluissa (12) täydet 90 minuuttia.
4. marraskuuta 2013 Vezo teki nelivuotisen sopimuksen espanjalaisseura Valencian kanssa. Hänestä maksettiin 1,5 miljoonan euron siirtokorvaus. Siirto voitiin kuitenkin toteuttaa vasta tammikuussa 2014 siirtoikkunan avauduttua.
Aiheesta muualla

Rúben Vezon esittely Footballzz-sivustolla (englanniksi)
S/2010 J 2

| S/2010 J 2 |
| --- | --- |

Löytäminen
Löytäjät:  C. Veillet
Löytöaika:  2010
Kiertoradan ominaisuudet
Keskietäisyys:  20 307 150 km
Eksentrisyys:  0,307
Kiertoaika:  588,1 d
Inklinaatio:  150,4
Fyysiset ominaisuudet
Päiväntasaajan halkaisija:  1 km
Pinta-ala:  12,57 km2
Kaasukehän ominaisuudet
Kaasunpaine:  -
S/2010 J 2 on Jupiterin Ananke-ryhmän kuu. Sen löysi Christian Veillet vuonna 2010.
S/2010 J 2 on halkaisijaltaan noin kilometrin ja se kiertää Jupiteria noin 20 307 150 kilometrin etäisyydellä kiertoajan ollessa 588,1 vuorokautta. Radan inklinaatio on 150.4° ja eksentrisyys 0,307.
Robert Douglas

Robert Douglas
Robert Douglas (1611–1662) oli skotlantilaissyntyinen ruotsalainen kreivi ja sotamarsalkka.
Douglas tuli vuonna 1631 erään skotlantilaisen palkkajoukon mukana Ruotsin palvelukseen, oli Kustaa II:n Aadolfin paašina ja kohosi arvosta toiseen, vuonna 1651 kenraaliksi. Hän otti osaa Kaarle X:n Kustaan Puolan sotaan, taisteli vuosina 1658–1660 Liivin- ja Kuurinmaalla ja otti Kuurinmaan herttuan Jakob Kettlerin vangiksi. Douglas tuli vuonna 1657 valtaneuvokseksi ja sai vuonna 1654 kreivinarvon.
Pihasoittajat

Pihasoittajat vuonna 1972.
Pihasoittajat oli vuosina 1969–1975 toiminut suomalainen kansanmusiikista vaikutteita ottanut folkrock-yhtye.
Yhtyeen ura

Pihasoittajat perustettiin folk-aallon jälkeen vuonna 1969. Irlantilaiseen alkuperäismusiikkiin keskittyvään kokoonpanoon liittyivät Henrik Bergendahl, Kim Kuusi, Hannu Karlsson, Harry Lindahl ja Kyösti Pärssinen. Kaikki edellä mainitut olivat soittaneet yhdessä eri kokoonpanoissa aikaisemmin. Alussa Pihasoittajissa käväisivät myös Riitta ja Petri Hohenthal. Heidän osuutensa päättyi, kun Petri siirtyi Cumulus-yhtyeen monitaituriksi.
Pihasoittajat tekivät syksyllä 1971 Ryhmäteatterin kanssa vihreän saaren historiasta kertova näytelmällisen musiikkidokumentin ”Vanha iloinen Irlanti”. Pienimuotoisesta esityksestä tuli hyvin suosittu. Esityksestä tehtiin ruotsinkielinen tv-versio ja esitys poiki myös levytyssopimuksen Love Recordsin kanssa. 1972 julkaistu ensialbumi Kivinen tie Dubliniin - Rocky Road to Dublin sisälsi englanniksi laulettua irlantilaista kansanmusiikkia. Pihasoittajien innoittamana Suomeen syntyi useita taitavia irlantilaiseen kansanmusiikkiin perehtyneitä ryhmiä.
MTV valitsi Pihasoittajat vuoden lauluyhtyeeksi vuonna 1972.
Pihasoittajat laajensi irlantilaisvaiheen jälkeen suomalaiseen kansanmusiikkiin, ja omiin sävellyksiin. Yhtyeen toinen albumi Hattukauppiaan aamu oli täysin suomenkielinen, ja siltä löytyvät oli myös Viljo Kajavan ja Aale Tynnin runoihin sävelletyt Pieni kesäruno ja Puutarhurin laulu. Laulusolistiksi liittyi Arja Karlsson. Bassossa vieraili muutamalla raidalla myös Pekka Pohjola.
Pihasoittajat osallistui vuoden 1975 Suomen Euro­viisu­karsintoihin Kim Kuusen sävellyksellä ”Viulu-ukko”. Se voitti Suomen karsinnat ja Pihasoittajat edusti Suomea vuoden 1975 Eurovision laulukilpailussa sijoittuen seitsemänneksi. ”Ukoksi” euroviisuesitykseen kiinnitettiin viulisti Seppo Sillanpää.
Samana vuonna julkaistiin Pihasoittajien viimeinen levy, Kontaten kotia. Kaikista sen sävellyksistä vastasi Kim Kuusi. Levyn kappaleet sisälsivät Kuusen sävellyksiä suomalaisten runoilijoiden Aale Tynnin ja Martti Haavion eli P. Mustapään runoihin sekä Kuusen sovituksia suomalaisiin kansanlauluihin. Myös Euroviisuissa hyvin menestynyt Viulu-ukko oli mukana levyllä.
Pihasoittajat palasi 20 vuotta kestäneeltä tauolta 1995, jolloin yhtyeen basistiksi liittyi  Sara Puljula.  Pihasoittajat konsertoi mm. Kaustisella, Moskovassa ja Suuressa folk-konsertissa Savoy-teatterissa 1999.  Toinen tuleminen päättyi Hannu Karlssonin kuolemaan vuonna 2000.
Muutaman vuoden hiljaiselon jälkeen Pihasoittajat aktivoituivat vuonna 2009 Irlantiin suuntautuneen hääkeikan jälkeen esiintymään myös Suomessa. Kokoonpano täydentyi toisen polven Pihasoittajalla, kun mukaan tuli Henrikin poika Tommi Bergendahl.
Viime vuosina Pihasoittajat ovat esiintyneet harvakseltaan lähinnä yksityistilaisuuksissa. Kesällä 2016 Pihasoittajia kuultiin Humppilassa Mummi-Kutoo-Takaisin-minifestivaalilla ja marraskuussa ryhmä nousee Savoy-teatterin lavalle. Kokoonpano on täydentynyt Jenni Bergendahlilla, joka on Arjan tytär ja Tommin vaimo. Basistiapua on tarvittaessa saatu Kyöstin Hannu ("Tunnu")-veljeltä ja muutakin lähipiiriä on ajoittain mukana.
Pihasoittajien jäsenten toiminta myöhemmin

Pihasoittajien jäsenistä Kim Kuusi oli mukana perustamassa Ryhmäteatteria 1969, jonka muusikkona hän toimi vuoteen 1973.  Kuusi on jatkanut uraansa säveltäjänä erityisesti mainosmusiikin tekijänä, sekä Plastinka Recordsin toimitusjohtajana.
Hannu Karlsson oli jäsenenä laulelmaa ja kansanmusiikkia soittavassa Alan miehissä.
Seppo Sillanpää on vaikuttanut useissa folk-musiikkia soittavissa yhtyeissä. Nykyään hän toimii kahden tyttärensä kanssa BandO-yhtyeessä.
Diskografia > CD-julkaisut > Hattukauppiaan Aamu/Rocky Road to Dublin (LRCD 77)

1.	Tämän kylän likat
2.	Astelin kaunista kangasta
3.	Pieni kesäruno
4.	Lumilinna
5.	Inhoan teepusseja
6.	Kehtolaulu
7.	Ajaton aamu
8.	Elämän kutsu
9.	Puutarhurin laulu
10.	Hattukauppiaan aamu
11.	Siivetön lintu
12.Lauantakiehtoo
13.	Isosaari räkki
14. Rocky road to Dublin
15. Off to Dublin
16. When Johnny comes marching home**4. Rodney's glory
17. Carolan concerto
Diskografia > CD-julkaisut > Kontaten kotia (1975, LRCD131, vinyyli LRLP131)

Tuottajat Henrik Otto Donner ja Måns Groundstroem.
Pihasoittajien kokoonpano: Kim Kuusi, Harry Lindahl, Arja Karlsson, Hannu Karlsson, Kyösti Pärssinen, Henrik Bergendahl, Seppo Sillanpää. Lisäksi levyllä soittavat mm. Juhani Aaltonen, Esa Kotilainen, Matti Oiling ja Pekka Pohjola.
Alkuperäisen LP:n kappaleet
1. Hattuja
2. Absurdi balladi
3. Pois koko pitäjästä
4. Laulupuu
5. Kreivin sylissä istunut
6. Manalan neiti
7. Helluni kuoli
8. Viulu-ukko
9. Flikkain polska
10  Jo noista joet
11. Kansansatu
12. Läksin pilven piirtä
13. Raahelaisen merimieslaulun mukaan
CD:llä olevat lisäraidat Rocky Road to Dublin -levyltä
15. Bank of the Roses
16. Corie Door
17. Fan-O-Win-O
18. Chief O'Neill's Favorite
Diskografia > Vinyylijulkaisut > Kivinen tie Dubliniin/Rocky Road to Dublin (1971, LRLP51)

Pihasoittajien kokoonpano: Kim Kuusi, Harry Lindahl, Hannu Karlsson, Kyösti Pärssinen, Henrik Bergendahl.
1. Off to Dublin
2. Chief O'Neill's favourite
3. Foggy dew
4. Rodney's glory
5. Come to the bower
6. Boolavogue
7. Wearing of the green
8. Rocky road to Dublin
9. Banks of the roses
10. When Johnny comes marching home
11. Fan-a-win-o
12. Corie Doon
13. Carolan concerto
14. Planxty George Brabazon / Carolan
Diskografia > Vinyylijulkaisut > Hattukauppiaan Aamu (1973, LRLP77)

Tuottaja Måns Groundstroem
Levytetty Finnvox-studioilla maaliskuussa 1973.
Pihasoittajien kokoonpano: Kim Kuusi, Harry Lindahl, Arja Karlsson, Hannu Karlsson, Kyösti Pärssinen, Henrik Bergendahl.
1.	Tämän kylän likat
2.	Astelin kaunista kangasta
3.	Lauantakiehtoo
4.	Pieni kesäruno
5.	Lumilinna
6.	Hattukauppiaan aamu
7.	Inhoan teepusseja
8.	Kehtolaulu (Siivetön lintu)
9.	Ajaton aamu
10.	Elämän kutsu
11.	Puutarhurin laulu
12.	Isosaari räkki
Aiheesta muualla

Pihasoittajat Euroviisujen karsinnassa vuonna 1975, Ylen Elävä Arkisto
YLE Elävä arkisto: Pihasoittajat Dublinin tiellä
Ryane Clowe

| Ryane Clowe |
| --- | --- |

Henkilötiedot
Syntynyt: 30. syyskuuta 1982 (ikä 42) Fermeuse, NL, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  188 cm
Paino:  102 kg
Pelinumero:  29
Pelaajaura
Pääsarjaura:  2003–2015
Aik. seurat:  Cleveland Barons (AHL) San Jose Sharks (NHL) New York Rangers (NHL) New Jersey Devils (NHL)
NHL-varaus:  175. varaus, 2001 San Jose Sharks
Ryane Clowe (s. 30. syyskuuta 1982 Fermeuse, Newfoundland ja Labrador, Kanada) on kanadalainen uransa lopettanut jääkiekkoilija, pelipaikaltaan laitahyökkääjä.
Ura

Clowe pelasi juniorina QMJHL-sarjassa Rimouski Océanicissa kaudella 2000–2001. San Jose Sharks varasi Clowen kuudennella kierroksella 175. pelaajana vuoden 2001 NHL:n varaustilaisuudessa. Hän siirtyi San Josen organisaatioon kaudeksi 2003–2004, mutta pelasi koko kauden AHL:ssä Cleveland Baronsissa tehoin 11+29=40.
NHL:n työsulkukauden 2004–2005 Clowe pelasi AHL:ssä Baronsissa tehden tehot 27+35=62 ja tullen valituksi joukkueen parhaaksi pelaajaksi. Kaudella 2005–2006 Clowe pelasi ensimmäiset 18 otteluaan NHL:ssä, mutta pääosa ajasta kului AHL:ssä. Hän teki Sharksin kanssa kolmevuotisen jatkosopimuksen.
Kauden 2006–2007 puolivälissä Clowe sai mahdollisuuden pelata huippuketjussa Patrick Marleaun ja Joe Thorntonin rinnalla ja vastasi tekemällä 58 ottelussa tehot 16+18=34. Clowe teki uransa ensimmäisen hattutempun tammikuussa 2007 Columbus Blue Jacketsia vastaan. Hän pelasi myös pudotuspeleissä ja vakiinnutti paikkansa kokoonpanossa hyvällä fyysisellä pelillään.
Kaudella 2007–2008 hän loukkaantui 11 pelatun ottelun jälkeen lokakuussa 2007. Clowe palasi kentälle maaliskuussa 2008 juuri pudotuspelien kynnyksellä. Hän vakuutti pudotuspeleissä tekemällä 13 ottelussa tehot 5+4=9. Kausi 2008–2009 toi Clowelle ennätystehot 22+30=52 ja hän teki heinäkuussa 2009 neljän vuoden jatkosopimuksen seuran kanssa.
Kaudella 2009–2010 Clowe paransi ennätystään viidellä pisteellä ja vakuutti myös pudotuspeleissä toimien Sharksin varakapteenina. Kaudella 2010–2011 hänen piste-ennätyksensä parani jälleen viiden pisteen verran 62 pisteeseen (24 maalia ja 38 syöttöpistettä).
Huhtikuussa 2013 Clowe siirtyi vuorokausi ennen kauden 2012–2013 siirtotakarajaa New York Rangersiin, joka antoi Sharksille vaihdossa kolme varausvuoroa. Hän pelasi Rangersissa kauden lopulla 12 runkosarja- ja kaksi pudotuspeliottelua. Hän oli sivussa yhdestä runkosarja- ja kymmenestä pudotuspeliottelusta aivotärähdysten vuoksi.
Heinäkuussa 2013 Clowe teki vapaana pelaajana viisivuotisen sopimuksen New Jersey Devilsin kanssa. Kaudet 2013–2014 ja 2014–2015 olivat Clowen osalta rikkonaisia uusien aivotärähdysten vuoksi. Lopulta lääkärin suosituksesta Clowe lopetti pelaajauransa syksyllä 2015.
S/2015 (136472)

| S/2015 (136472) 1 |
| --- | --- |
 Kuu näkyy Makemaken vieressä nuolen osoittamassa kohdassa
Löytäminen
Löytäjät:  A. H. Parker, M. W. Buie,  W. M. Grundy, K. S. Noll
Löytöaika:  27. huhtikuuta 2015
Kiertoradan ominaisuudet
Planeetta:  136472 Makemake
Keskietäisyys:  >21100 km
Eksentrisyys:  ?
Kiertoaika:  >12,4 päivää
Fyysiset ominaisuudet
Läpimitta:  175 ± 75 km
Pyörähdysaika:  ? tuntia
Albedo:  0,07 ± 0,05
Kaasukehän ominaisuudet
Kaasunpaine:  -
Koostumus
-:  
S/2015 (136472) 1 on kääpiöplaneetta Makemaken kuu. Kuun löysivät A. H. Parker, M. W. Buie,
 W. M. Grundy ja K. S. Noll Hubble-avaruusteleskoopilla 27. huhtikuuta vuonna 2015. Kuun läpimitaksi on arvioitu 175 ± 75 km. Kuuta ei ollut havaittu aikaisemmissa etsinnöissä, sillä sen radan kulman vuoksi Maasta katsottuna, se jää Makemakesta heijastuvan valon peittoon suureksi osaksi kiertorataansa. Radan arvellaan olevan ympyrämäinen. Kuun pinta on todennäköisesti tummaa ainetta.
Ronald Knot

| Ronald Knot |
| --- | --- |

Henkilötiedot
Syntynyt: 3. elokuuta 1994 (ikä 30) Praha, Tšekki
Kansalaisuus:   Tšekki
Jääkiekkoilija
Lempinimi:  Rony
Pelipaikka:  puolustaja
Maila:  oikea
Pituus:  193 cm
Paino:  90 kg
Seura
Seura:  HIFK
Sarja:  SM-liiga
Pelinumero:  3
Pelaajaura
Pääsarjaura:  2013–
Aik. seurat:  HC Slavia Praha (ČEL/Tšekki I) BK Mladá Boleslav (ČEL) Piráti Chomutov (ČEL) Bílí Tygři Liberec (ČEL) Neftehimik Nižnekamsk (KHL) Tucson Roadrunners (AHL)
Ronald Knot (s. 3. elokuuta 1994 Praha, Tšekki) on tšekkiläinen jääkiekkopuolustaja, joka pelaa SM-liigajoukkue Helsingin IFK:ssa. Hän laukoo oikealta.
Ura > Seuraura

Knot on HC Hvězda Prahan kasvatti. Hän vietti myöhemmät juniorivuotensa kuitenkin HC Slavia Prahan organisaatiossa. Knot voitti Tšekin U18-sarjan mestaruuden vuosina 2009 ja 2010. Kaudella 2012–2013 hän oli joukkueensa tehokkain puolustaja tehoilla 7+9=16. Knot pelasi uransa ensimmäisen ja kauden ainoaksi jääneen Extraliga-ottelunsa 13. tammikuuta 2013 PSG Zlíniä vastaan. Varsinaisella tulokaskaudellaan 2013–2014 hän pelasi siellä 32 runkosarjaottelua tehden kaksi syöttöpistettä ja viisi pudotuspeliottelua tehden yhden syöttöpisteen. Kaudella 2014–2015 Knot teki runkosarjassa 34 ottelussa kaksi maalia. Hän teki Extraliga-uransa avausmaalin 28. lokakuuta 2014 tasavajaalla HC Litvínovia vastaan. Slavia Prahan kausi päättyi lopulta kuitenkin putoamiseen 1. česká hokejová ligaan, jossa Knot pelasi kaksi seuraavaa kautta. Joukkue eteni kaudella 2015–2016 Extraligan karsintoihin, mutta jäi kuitenkin ilman sarjanousua. Kaudella 2016–2017 hän toimi Slavia Prahan kapteenina.
Kaudeksi 2017–2018 Knot siirtyi Extraliga-joukkue BK Mladá Boleslaviin. Joulukuussa 2017 seura lainasi hänet loppukaudeksi samassa liigassa pelaavaan Piráti Chomutoviin, josta vastaavasti Mladá Boleslavin suuntaan siirtyi Ondřej Dlapa. Chomutov ajautui playouteihin, jossa Knot teki kuudessa ottelussa tehot 4+2=6. Hän voitti playout-sarjan maalipörssin ja jakoi pistepörssin voiton Mladá Boleslavin Jakub Orsavan kanssa. Maaliskuussa 2018 Knot teki Chomutovin kanssa vuoden mittaisen jatkosopimuksen. Kaudella 2018–2019 hän teki Extraligan yhden kauden piste-ennätyksensä tehoilla 6+11=17, joilla Knot oli joukkueen tehokkain puolustaja. Chomutovin kausi päättyi putoamiseen 1. ligaan.
Knot siirtyi kaudeksi 2019–2020 kaksivuotisella sopimuksella Bílí Tygři Libereciin. Kaudella 2020–2021 hän oli viidellä osumallaan joukkueen eniten maaleja tehnyt puolustaja. Knot voitti myös Liberecin sisäisen tehotilaston lukemalla +18. Hän voitti kauden päätteeksi hopeaa.
Kaudeksi 2021–2022 Knot siirtyi vuoden mittaisella sopimuksella KHL-seura Neftehimik Nižnekamskiin. Joulukuussa 2021 hän teki seuran kanssa kaksivuotisen jatkosopimuksen. Kauden jälkeen toukokuussa 2022 Knotin sopimus kuitenkin purettiin yhteisymmärryksessä.
Kesäkuussa 2022 NHL-varaamaton Knot teki vuoden mittaisen ja kaksisuuntaisen sopimuksen Arizona Coyotesin kanssa. Hän pelasi kauden 2022–2023 kokonaan AHL-joukkue Tucson Roadrunnersissa, jossa Knot teki 64 runkosarjaottelussa 4+13=17 ja kahdessa pudotuspeliottelussa yhden syöttöpisteen.
Knot palasi kaudeksi 2023–2024 kolmivuotisella sopimuksella Bílí Tygři Libereciin. Hänen sopimuksensa sisälsi option ulkomaille siirtymisestä ja Knot käytti sen ensimmäisen sopimuskautensa jälkeen, kun hän siirtyi kaudeksi 2024–2025 vuoden mittaisella sopimuksella SM-liigajoukkue Helsingin IFK:hon.
Ura > Maajoukkueura

Knot edusti Tšekkiä Pekingin olympiakisoissa 2022 sekä MM-kilpailuissa vuonna 2023. Yhteensä hän on pelannut 16 A-maaottelua tehopistein 1+2=3. Hän teki A-maajoukkuedebyyttinsä Channel One Cupissa 19. joulukuuta 2020 Moskovan TsSKA Arenassa turnauksen isäntäjoukkue Venäjää vastaan. Knot merkittiin Tšekin kakkospuolustajapariin Ondřej Vitásekin viereen. Hänelle merkittiin Tšekin 4–1-tappioon päättyneessä ottelussa teholukema –2 ja Knot sai myös 2+10-minuutin rangaistuksen pään tai niskan alueelle kohdistuneesta taklauksesta. Ensimmäisen A-maajoukkuemaalinsa hän teki Carlson Hockey Gamesissa 4. toukokuuta 2023 Brnossa Suomea vastaan.
Knot pelasi myös alle 20-vuotiaiden MM-kilpailuissa vuonna 2014 sekä alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2011. Knot edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2011. Yhteensä hän on pelannut 12 nuorten ja 37 poikien maaottelua.
Rock Island

| Rock Island Jethro Tull |
| --- | --- | --- |

Studioalbumin tiedot
 Äänitetty : kevät 1989
 Julkaistu: 21. elokuuta 1989 (UK) 12. syyskuuta 1989 (US)
 Tuottaja(t): Ian Anderson
 Tyylilaji: hard rock progressiivinen rock
 Kesto: 50.21
 Levy-yhtiö: Chrysalis
Listasijoitukset
  #18  #56
Jethro Tullin muut julkaisut
| Crest of a Knave 1987 | Rock Island 1989 | Live at Hammersmith '84 1990 |
Rock Island on Jethro Tullin albumi. Se jatkaa edellisen levyn hard rock -painotteista ilmaisua. Albumi ei kuitenkaan menestynyt aivan yhtä hyvin. Kissing Willie -kappaleen heavy-painotteinen riffi viittaa yhtyeen vuoden 1989 Grammy-voitolle parhaasta hard rock/heavy metal -albumista Crest of a Knave -albumilla.